
‘As learners progress, they should become increasingly aware of a range of specific characteristics which can define our identity, including sex, gender, race, religion, age, disability and sexuality.’
								(Llywodraeth Cymru, 2022)

Ceir nifer o gyfeiriadau at adeiladu dealltwriaeth am y gwahaniaethau rhwng unigolion, cymdeithasau, diwylliannau a gwledydd fel rhan o weithredu Cwricwlwm i Gymru. Gwelir o fewn Maes Dysgu a Phrofiad (MDPh) Y Dyniaethau, nodir yr angen i ddisgyblion ddysgu mwy am yr amrywiaeth o weithredoedd a chredoau sy’n siapio cymdeithasau dynol ar draws y byd. Awgrymir trwy wneud hyn, cefnogir datblygiad emosiynol ac ysbrydol disgyblion gan eu cefnogi i ddod i ddeall mwy am eu hunaniaeth nhw a datblygu dealltwriaeth oddefgar am hunaniaethau eraill o fewn eu cymdeithas nhw ac ehangach (Llywodraeth Cymru, 2022). Ar sail y cysyniadau hyn felly, cynigaf Gyngor Cydraddoldeb i’w weithredu o fewn ysgol a fydd yn cael ei gyfeirio at fel Ysgol A yn yr aseiniad er mwyn dilyn canllawiau BERA (2018) o sicrhau cyfrinachedd a phreifatrwydd wrth ymgymryd mewn ymchwil addysgiadol.  Mae 294 o ddisgyblion (Cyngor Sir Gar, 2022) yn yr ysgol, gyda nifer gweddol isel a ddaw o ethnig lleiafrifol, er ac felly cynigaf y prosiect fel ffordd o gyflwyno’r disgyblion at iddynt yr amrywiaeth eang o ddiwylliannau eraill sy’n bodoli o fewn eu cymdeithas a thu hwnt. Ar ben hyn, nifer bach sy’n dod o gartrefi sy’n siarad Cymraeg (Estyn, 2018)  gan gyd-fynd gyda bwriad y cyngor a geiriau Dr Huw Griffiths (2022) am addysgu plant Cymru am hanes eu gwlad a’u hiaith, a’r cysyniad er ein bod i gyd yn wahanol, rydym i gyd yn rhannu’r un Cynefin. 
Bydd y cyngor hwn yn cael ei weithredu yn debyg i unrhyw fath o gynghorau ysgol gan alluogi disgyblion i gael llais yn y ffordd mae’r ysgol yn dathlu a chodi ymwybyddiaeth o ddiwylliannau gwahanol (Taylor & Johnson, 2002). Cydnabyddai Gay (2013) pwysigrwydd addysgu disgyblion lleiafrifol a mwyafrifol am amrywiaeth ethnig a diwylliannol trwy wybodaeth fanwl gywir er mwyn gwrthweithio’r camsyniadau o fewn ysgolion yn gyffredinol a’r gymdeithas. Ac felly gyda chefnogaeth athrawon (Whitty a Wisby, 2007) bydd cyfle i’r disgyblion gynllunio cyfres o weithgareddau gwahanol megis trafodaethau gan ymwelwyr,  ffeiriau, heriau ysgol gyfan a chreu arddangosfeydd a ddarparai’r gwybodaeth gywir i weddill yr ysgol.
Cyn cyflwyno Cwricwlwm i Gymru yn 2020, datganodd Brentnall (2017) bod y diffyg amrywiaeth o fewn yr hen gwricwlwm yn cyfrannu at anfodlonrwydd ymysg disgyblion lleiafrifol ethnig. Nodwyd yn gyffredinol, mae’r addysg caiff ei ddarparu i ddisgyblion am bobl du yn ffocysu’n bennaf ar nodweddion negyddol fel caethwasiaeth, neu ond yn cael ei wneud yn ystod Mis Hanes Pobl Du. O ganlyniad i hyn, argymhellwyd i ysgolion adnabod sut a ble i gyflwyno addysg fwy positif am hanes pobl du, gan gynnwys cynnig y cyfle i ddisgyblion BAME cyfrannu eu dealltwriaeth a gwybodaeth nhw.  Gellir cysylltu hyn gyda’r elfen o lais y disgybl o fewn y Cyngor Cydraddoldeb, wrth alluogi’r disgyblion mynegi barn am y themâu gwahanol hoffent ymdrin â. Atgyfnerthai Cheminais (2008) hyn wrth ddatgan trwy wrando ar lais y disgybl, cynyddai cyflawniad a’r ymdeimlad o fwynhad yn ogystal â gwneud hi’n glir i ddisgyblion sut mae eu barn yn cael effaith arwyddocaol tuag at newid. Awgrymai hyn felly bod effaith cadarnhaol i wrando ar farn a llais y disgybl o fewn ysgolion ac yn benodol, y prosiect.
Galluogai Fframwaith Cwricwlwm i Gymru i ysgolion ddylunio cwricwlwm eu hunain o fewn argymhellion cenedlaethol er mwyn darparu addysg sy’n cwrdd ag anghenion unigryw eu dysgwyr (Llywodraeth Cymru, 2020). Un o’r anghenion hyn, fel mynnai Williams (2021) yw’r addysgu am amrywiaeth ar draws Cwricwlwm i Gymru i sicrhau fod pob plentyn yn cael eu cynrychioli o fewn yr addysg darparir iddynt, ar draws yr holl MdaPh. Wrth gydnabod hyn felly, gellir ystyried sut mae’r prosiect yn cysylltu gyda’r argymhellion er lles y disgyblion, gan mai ei brif nod yw gweithredu am gyfiawnder a thegwch o fewn yr ysgol a thu hwnt. Hynny yw, mae ymdrech ymwybodol yn cael ei roi mewn gan bawb i sicrhau amgylchedd ysgol gynhwysfawr, wrth gyflwyno’r cyfle i’r amrywiaeth o agweddau sy’n rhan o hunaniaethau'r disgyblion cael eu dathlu a rhannu. I ategu, gwelir bod Ysgol Bassaleg wedi dal cysyniad tebyg efo’i rhaglen ‘Crefydd, Moesau ac Athroniaeth’ sy’n gyfle i ddisgyblion archwilio a deall gwerthoedd a chredoau diwylliannau gwahanol. Wrth ymgymryd yn y rhaglen, dangosir hyder, angerdd a gwytnwch tuag at ddathlu gwahaniaethau a hunaniaethau, sy’n agweddau cymerir ymlaen at holl elfennau eu bywyd ysgol (Estyn, 2019). O hyn felly gellir adeiladu at y gefnogaeth tuag at weithredu prosiect gyda’r un bwriadau.
Er hyn, wrth drafod gweithredu er lles pob disgybl dylid cydnabod y posibilrwydd o deimladau anghyfforddus ymysg disgyblion o bob hil. Yn ôl Lawrence a Tatum (1998), wrth drafod materion yn ymwneud a hil, mae potensial am deimladau anghyfforddus ymysg rhai disgyblion gwyn wrth arddangos euogrwydd neu ddicter tuag at y mater. Yn yr un modd, fel darganfyddodd Hughes et al (2007) yn eu hastudiaeth, gall ddysgu am hiliaeth arwain at deimladau o ddicter ymysg plant du tuag at ddisgyblion gwyn a datblygu agwedd mwy negyddol tuag at eu hil nhw wrth edrych ar eu hunain fel dioddefwyr di-rym o hiliaeth.  Ar y llaw arall rhaid ystyried yr effaith caiff hiliaeth ei hunain ar les disgyblion hefyd, gan gynnwys colled hunaniaeth ddiwylliannol a diffyg hunan-hyer ymysg disgyblion du yn ogystal ag ofn o bobl o ddiwylliannau gwahanol a rhagoriaeth ddiwylliannol camystumiedig gan ddisgyblion gwyn (Spencer, 1998). I ategu, mynnai Landsman a Lewis (2006) bod dysgu am stereoteipiau, rhagfarn a gwahaniaethu yn rhan hanfodol o ddeall hanes a chyfrannai at berthnasoedd mwy positif o fewn byd mwy cymdeithasol cyfiawn. Awgrymai hyn felly bod agweddau i ystyried wrth fynd ati i addysgu am gydraddoldeb mewn ysgol ac mae’n rhaid cefnogi’r disgyblion trwy gydol y broses.
Yn gysylltiedig gyda gofynion y cwricwlwm yw’r galw am gynnwys y gymuned. Yn ôl Llywodraeth Cymru (2022), darparai’r cwricwlwm persbectifau newydd i ddysgwyr wrth eu cyflwyno i gyd-destunau llai cyfarwydd ac yn wahanol i’w rhai nhw. Wrth i hyn ddigwydd, awgrymir y cefnogai eu perthynas gyda’u cymunedau a’u datblygu i fod yn ddinasyddion sy’n ymwybodol o’u rolau a chyfrifoldebau. Yn debyg, gwelir bod y pedwar diben, sef yr hyn yn ôl Llywodraeth Cymru (2022) dylai cwricwlwm ysgol anelu i blant ddatblygu i fod, yn gysylltiedig gyda hyn. Fel rhan o’r diben ‘unigolion iach, hyderus’ yw’r dyhead yn y pendraw iddynt ‘fyw bywyd cyflawn fel aelodau gwerthfawr o gymdeithas’ gan atgyfnerthu pwysigrwydd cefnogi disgyblion i sefydlu perthynas a chysylltiad gyda’u cymuned. I ategu, pwysleisiai Ysgol A eu gwerthfawrogiad tuag at y gymuned allanol trwy ddatgan eu bod yn rhan ganolog o fywyd yn yr ysgol (Ysgol y Bedol, dim dyddiad). Ac fel awgrymai ymchwil, cefnogai’r berthynas rhwng y gymuned ac ysgol dysgu disgyblion, gwelliant mewn ysgol a chryfhau mewn teuluoedd a chymdogaethau gan gefnogi’r cysylltiad rhwng y gymuned gyda’r ysgol a phrosiect (Stefanski et al, 2016).
Gellir cysylltu hyn gyda theori ecolegol Bronfenbrenner ag awgrymai’r rôl ddylanwadol caiff amgylchiadau cymdeithasol ar ddatblygiad dynol (Leonard, 2011). Rhoddai Bronfenbrenner’r plentyn yng nghanol cyfres o systemau yn cynrychioli micro systemau, meso systemau, eco sysystemau a macro systemau gydag arwyddion yn arddangos y cysylltiadau rhwng y systemau megis ysgol a theulu (Darling, 2007). Wrth ystyried y pwyslais felly rhoddai Bronfenbrenner ar sut mae ffactorau cymdeithasol yn gallu pennu eich ffordd o feddwl a’ch emosiynau, awgrymai  bod creu’r cysylltiad hyn yn sicrhau dylanwad cadarnhaol ar ddisgyblion (Santa Clara University, 2023). Ac i gefnogi hyn ym mhellach, fel nodai (Deepak & Biggs, 2011) mae creu amgylchedd diogel sy’n llawn derbyniad yn caniatáu’r cyfle i unigolion ddatblygu i fod yn fwy cynhwysol, agored ac adfyfyriol er mwyn cynhyrchu credoau a barnau sy’n fwy cyfiawnadwy a gwir wrth weithredu.
Caiff pwysigrwydd cynnwys y gymuned ei bwysleisio’n fwy gan theori diwylliannol-gymdeithasol Vygotsky. Pennai’r datblygiad o werthoedd diwylliannol a chredoau plant i lawr i gymdeithasu gydag aelodau mwy gwybodus o’r gymuned (Mcleod, 2023). Wrth ystyried yr hyn awgrymodd Williams (2021) yn ei hadroddiad ar addysg gyfiawn yng Nghymru, cefnogai’r cysylltiad hyn trwy ddatgan dylai ysgolion ddatblygu cysylltiadau gyda chyfundrefnau a busnesau o fewn y gymuned ar lefel lleol, cenedlaethol a rhyngwladol. Wrth gydnabod y cysylltiad rhwng ysgol a chymuned o fewn y prosiect trwy ymweliadau gan grwpiau ac unigolion allanol felly, darparai elfen arall o gefnogaeth. I ategu, cydnabyddai Vygotsky arwyddocâd diwylliant tuag at ddatblygiad gwybyddol. Datganai bod pob math o wybodaeth yn cael ei ddylanwadu gan ddiwylliant a phrofiadau addysgol gan atgyfnerthu’r cysyniad o werth y profiadau o gymdeithasu rhwng cymuned ac ysgol tuag at ddatblygiad y disgyblion (Kohler, 2010).
Un o brif fwriadau Ysgol A yw cynhyrchu plant sy’n teimlo’n gryf am eu hiaith, eu diwylliant a’u hetifeddiaeth, yn ogystal â hybu amgylchedd ble caiff pawb eu parchu a gwerthfawrogi (Ysgol y Bedol, dim dyddiad). Prif nod y prosiect yw addysgu’r ysgol a’r gymuned gyfan am yr amrywiaeth diwylliannol sydd i’w weld o fewn eu cymuned, ond hefyd y nodweddion sy’n debyg rhwng yr aelodau. Gan gyfeirio yn ôl at eiriau Dr Huw Griffiths (2022), mae’n bwysig i edrych a deall ein hanes o bersbectif Cymraeg er mwyn cael yr hyder i edrych ymlaen at Gymru newydd. Ac felly bydd y Cyngor Cydraddoldeb yn dilyn hyn, gan hefyd cyd-fynd gyda nodau’r ysgol er mwyn ceisio creu newid o fewn yr ysgol a’r gymuned. 
Bydd gwrando ac ymateb i lais y disgybl yn un o brif elfennau’r prosiect, wrth ei ddefnyddio i wrando ar eu syniadau, profiadau a barnau am y themâu amrywiol hoffent drafod a dysgu amdano. Gwelir cefnogaeth at y dull hwn o weithredu wrth ystyried defnydd Ysgol Dolbadarn o grwpiau eco a chyngor ysgol wedi’u harwain gan ddisgyblion. Nodir bod gofyn i aelodau’r grwpiau i drefnu cyfarfodydd a chadw cofnodion am ddigwyddiadau pob cyfarfod, yn ogystal â chysylltu gyda rhieni a llywodraethwyr am faterion gwahanol. Trwy ddarparu’r rôl flaenllaw i lais y disgybl yn y ffordd hon, cydnabyddir ei gyfraniad at ehangu gwybodaeth, gallu a dealltwriaeth y disgyblion ar draws yr ysgol gan felly awgrymu buddion o ymdrin â llais y disgybl yn yr un ffordd wrth weithredu’r prosiect (Estyn, 2019). Ar sail hyn felly, bydd gofynion aelodau’r Cyngor Cydraddoldeb yn debyg i aelodau o gynghorau Ysgol Dolbadarn trwy roi’r cyfrifoldeb iddyn nhw i drefnu cyfarfodydd i drafod a chynllunio sut maent am fynd ati i gwrdd â nodau’r cyngor. 
Yn yr un modd, bydd llais y disgybl yn cael ei ddefnyddio wrth bennu aelodau ar gyfer y cyngor. Fel cydnabyddodd Burnitt a Gunter (2013) o ganlyniadau eu hastudiaeth, cyflwynai’r ddarpariaeth o bleidlais i ddisgyblion y cyfle i’w dysgu am y broses o ddemocratiaeth sy’n wers bwysig am ddinasyddiaeth. I ychwanegu cefnogaeth, cydnabyddai Deuchar (2004) y gall cyngor ysgol ddatblygu cyfrifoldebau cymdeithasol a moesol, ymglymiad â’r gymuned a llythrennedd gwleidyddol. Ac felly wrth fynd ati i gael plediais, bydd ymdrech yn cael ei wneud tuag at gynnwys gymaint o elfennau a phosib sy’n debyg i’r broses ddemocrataidd go iawn.. Hefyd, yn ôl Ysgolion Iachus Cernyw (2007), mae angen sicrhau bod tegwch o fewn y gynrychiolaeth gan yr aelodau hyn, gan sicrhau nifer hafal o ferched a bechgyn a chymysgedd mewn oedran. Cefnogai Taylor a Johnson (2002) hyn wrth gydnabod bod cael dau aelod o bob dosbarth, un yn ferch ac un yn fachgen, yn ffordd o sicrhau cydraddoldeb rhywiol ond hefyd yn ddefnyddiol pe bai absenoldeb. Ac felly gellir cymryd yr awgrym hwn ymlaen wrth weithredu’r bleidlais. 
Yn gysylltiedig gyda’r uchod yw argymhelliad gan Williams (2021) i ysgolion pennu person penodol i fod yn gyfrifol dros sicrhau bod amrywiaeth yn cael ei hadlewyrchu’n gyson ar draws yr ysgol. Er mai prosiect wedi ei harwain gan ddisgyblion yn bennaf fydd hi, bydd gofyn i un neu ddau aelod o staff i hefyd bod yn rhan ohoni. Rhan o swydd y staff hwn, fel nodai Whitty & Wisby (2007), fydd i gefnogi a hybu’r datblygiad o’r cyngor trwy ymdrechu i’w gynnwys ym mhob agwedd o fywyd ysgol.  Ond fel cydnabyddai Flutter & Rudduckk (2004) bydd dim gofyn i’r staff hyn cymryd ymlaen a chaniatáu popeth mae’r disgyblion yn cyfrannu ond mae’n sicrhau bod yr elfen o lais y disgybl a chaiff ei anwybyddu gormod yn cael ei ystyried. Ychwanegai Hulme et al (2011) at y ddadl hon wrth ddatgan weithiau gall cynghorau o fewn ysgolion droi’n tocynistaidd gan gael effaith negyddol ar ddysgu, ymgysylltiad ac agwedd tuag at oedolion oherwydd yr effaith gwrthwynebol i’r hyn bwriadau cynghorau cael o leihau yn hytrach na chynyddu boddhad. Ac felly bydd angen mynd ati i ddewis 2 aelod o staff i gyd-weithio gyda’r disgyblion i redeg y cyngor ; ac er mwyn sicrhau tegwch a chyd-fynd gydag argymhelliad Burnitt a Gunter (2013) o ganiatáu’r cyfle i weld enghraifft o ddemocratiaeth deg, bydd gofyn iddyn nhw hefyd creu cais am y cyfle a chael eu dewis ar sail pleidlais ysgol gyfan.
	Unwaith caiff yr aelodau eu dewis, y cam nesaf fydd i wrando a chasglu syniadau o’u cyd-ddisgyblion am yr hyn hoffent weld gan y cyngor. Trwy gymryd ysbrydoliaeth o weithrediad Ysgol Beca o gyngor ysgol, gellir darparu codau ‘QR’ yn y dosbarth ac ar draws yr ysgol fel ffordd hygyrch i holl ddisgyblion yr ysgol rhannu eu syniadau a fydd yn cael eu hystyried a thrafod yn y cyfarfodydd dilynol (Estyn, 2018). Er darparir y dewis i’r disgyblion o beth hoffent wneud, bydd elfen gan yr athro i chwarae yn y trafodaethau trwy gynnig eu syniadau nhw hefyd. O hyn felly daw awgrym o’r fath o bethau all gael eu cynllunio i gwrdd â nodau’r prosiect, fel cafodd eu rhestri yn gynharach, megis trafodaethau gan ymwelwyr neu ffeiriau. Ond dylid hefyd cydnabod, pan ddaw i gynllunio digwyddiadau o’r fath, bydd angen cynnal asesiad risg trwy ddilyn polisi iechyd a diogelwch s’n hanfodol i bob ysgol cael (Adran Addysg, 2022). Fel rhan o gyfrifoldebau polisi iechyd a diogelwch Ysgol A yw’r angen i gynnal asesiadau risg ar gyfer pob gweithgaredd maent yn gyfrifol amdani, ac felly bydd angen dilyn hyn (Ysgol y Bedol, dim dyddiad).
Yn deillio o’r cyfarfodydd hyn fydd y mater o drafod cyllideb y cyngor am y flwyddyn. Ar gyfer cynllunio a threfnu unrhyw fath o weithgareddau o fewn yr ysgol mae’n arfer i fynd trwy’r Gymdeithas Rhieni ac Athrawon (PTA). Fel nodai Llywodraeth y DU (2021), daw’r PTA â rhieni, athrawon a phlant at ei gilydd i godi arian a chryfhau’r ysgol. Gellir troi atynt os nad yw cyllideb yr ysgol yn gallu talu am yr hyn hoffech wneud. Ar sail hyn felly anelaf i droi'r PTA am gymorth ariannol pe bai’r mater yn codi.
	Yn ôl Baccarini (1999), cynhwysai llwyddiant prosiect ddwy gydran ar wahân, sef llwyddiant y rheolwyr a llwyddiant y canlyniad. I’w gymhwyso at gyd-destun y Cyngor Cydraddoldeb, o fewn y gydran llwyddiant y rheolwyr, ceir yr elfennau megis cost ac ansawdd y digwyddiadau cynlluniwyd ;  tra o fewn llwyddiant y canlyniad yw effaith y prosiect ar y disgyblion, ysgol a chymuned (Westhuizen, 2005). Yn gysylltiedig, mynnai Chivichien a Nguyen (2013) ei fod hi’n hanfodol i fesur llwyddiant prosiect er mwyn gallu ei reoli a gwella. Ac felly pwysleisiai hyn  nifer o bethau i’w hystyried wrth fynd ati i fesur effaith prosiect. Yn ogystal, fel cydnabyddai Moody a Sindre (2003), mae’r weithred o asesu llwyddiant datblygiad disgyblion yn broblematig wrth ystyried mewn rhan fwyaf o sefyllfaoedd, mae hi lawr i feirniadaeth bersonol. Yn yr achosion hyn, nodir bod posibilrwydd o duedd gwybyddol gan yr athro megis trwy arsylwi detholus wrth edrych allan am yr hyn maent eisiau gweld er mwyn profi llwyddiant. Ychwanegai hyn felly elfen arall i ystyried wrth ddewis sut i fesur effaith.
	Un dull anelaf i ddefnyddio i fesur effaith y prosiect fydd holiaduron, sef yn ôl Fink (2015), yw dull casglu gwybodaeth i ddisgrifio, cymharu neu esbonio teimladau, gwerthoedd a dealltwriaeth unigolyn neu grŵp. Nodir hefyd bod modd iddynt gael eu llenwi mewn yn unigol neu gyda chefnogaeth wrth werthuso prosiect er budd eraill. Ac wrth gydnabod yr hyn nodai Morlock (2021) am sut mae’r dosbarthiad o holiaduron addas yn mynd yn anoddach y ieuangach yw’r disgyblion, byddaf yn ystyried darparu cefnogaeth iddyn nhw pe bai angen.
Yn ôl Ponto (2015) mae’n bwysig sicrhau sampl sy’n gynrychioladol o holl unigolion o fewn y grŵp dan sylw, ac felly byddaf yn dosbarthu holiaduron allan i bawb sy’n gysylltiedig i’r prosiect, gan gynnwys rhieni a’r gymdeithas ehangach.  Gwelir rhywbeth tebyg yn digwydd yn Ysgol Pen y Bryn ffocws mawr ar lais y disgybl o’u defnydd o gynghorau ysgol amrywiol. Nodwyd ceir cyfarfodydd blynyddol gydag athrawon a disgyblion i drafod a rhannu negeseuon pwysig am yr ysgol yn ogystal â’r cyfle i’r cynghorau wneud cyflwyniadau am yr hyn maent wedi bod yn gwneud dros y flwyddyn. Ar ddiwedd y cyfarfod mae yna gyfle i rieni ateb holiaduron er mwyn darparu adborth a gwybodaeth ddefnyddiol ganddynt (Estyn, 2018). Trwy dderbyn adborth yn yr un ffordd ag hyn felly, gallaf ei ddefnyddio tuag at fesur effeithiolrwydd y prosiect o ran barn yr unigolion sy’n gysylltiedig iddo am faterion fel llwyddiant ac effaith y gweithgareddau ar eu dealltwriaeth aml-ddiwylliannol ac os oes rhywbeth sydd angen newid amdani.
O ran pryd a sut bydd yr holiaduron yn cael eu dosbarthu, gellir cydnabod argymhelliad Ponto (2015) i’w dosbarthu mewn cymysgedd o ffyrdd megis trwy’r post neu ar-lein er mwyn sicrhau sampl mor gynrychioladol â phosib. Cynigai  Scheuren (2004) bod hyn hefyd yn ffordd rad o dderbyn adborth yn ogystal â phwysleisio’r angen i osod digon o amser i bobl i’w hateb. Ceir hefyd y gydnabyddiaeth gan Fink(2015) bod modd defnyddio holiaduron i gasglu gwybodaeth am brosiect sydd barod mewn lle er mwyn ei werthuso ac addasu, sydd yn ôl Prifysgol Minnesota (2023), yn dull crynodol o werthuso. Ac felly ar sail y pwyntiau hyn, byddaf yn dosbarthu’r holiadur trwy’r post ac ar-lein trwy e-bost at yr unigolion sydd wedi bod yn rhan o weithgareddau a gynlluniwyd gan y cyngor ar ddiwedd y flwyddyn ; yn ogystal â darparu digon o amser iddynt ateb (Scheuren, 2004). 
Nodai Blaxter et al (2006) y gellir dilyn yr holiaduron hyn gyda chyfres o gyfweliadau er mwyn derbyn persbectif mwy manwl am rai agweddau a chododd o fewn yr holiaduron. Gellir ystyried yr hyn gwnaeth Thornberg (2009) o fewn ei astudiaeth, ble cyfwelodd a chwestiynodd y disgyblion yn unigol ac fel grŵp am eu rôl a barn o fewn y cyngor yn eu hysgol. Er mwyn osgoi dylanwad unrhyw awdurdod ar eu hatebion sicrhaodd i ddim cynnwys unrhyw athrawon yn yr ystafell yn ogystal ag ymgymryd mewn rôl na fydd oedolyn yn draddodiadol yn gwneud o gwmpas plant. Er enghraifft osgoi gwisg rhy ffurfiol, eistedd ar y carped neu gyda’r plant yn ystod amser cinio i sefydlu perthynas mwy cyfeillgar gyda’r disgyblion er mwyn hybu atebion mwy gonest ganddynt (Atkinson, 2019). Darparai Grills a Ollendick (2002) cefnogaeth at wneud hyn wrth gydnabod bod plant yn dueddol o edrych ar y cyfwelydd fel awdurdod pwerus a gwybodus gan eu gwneud yn llai parod i ddarparu atebion. Bydd rhaid bod yn ofalus wrth ddewis pwy fydd yn gwneud y cyfweliadau hyn felly ond cydnabyddai Powney a Watts (2018) bod hyn yn elfen anochel o fewn ymholiadau gan athrawon am elfen o fewn yr ysgol gan nodi gall eu rôl fel cyfwelydd, ymchwilydd ac athro ardaro a rhyngweithio â’i gilydd. Ar y llaw arall, mynnai Blaxter et al (2006) bod gwerth at wneud cyfweliadau am iddo ddarparu gwybodaeth sydd efallai ddim o reidrwydd yn bosib casglu wrth ddefnyddio holiaduron ac arsylwadau.
Wrth gynllunio strwythur y cyfweliadau gellir cymryd ysbrydoliaeth o’r hyn wnaeth De Groot (2002) wrth gyfweld a disgyblion yn ei astudiaeth, trwy ymgymryd â’r broses mewn ffordd strwythuredig. Nodwyd nifer o fanteision o wneud hyn, megis caniatáu casglu persbectifau disgyblion ar amrywiaeth o feysydd mewn amser byr yn ogystal â gwneud casglu a gwerthuso’r data ar ddiwedd yr astudiaeth yn haws. Ar sail hyn felly byddaf yn cynllunio set o gwestiynau i ofyn i’r disgyblion yn ystod y cyfweliadau staff fel nodais yn gynharach, yn gysylltiedig gyda’r pwyntiau a chododd yn yr holiaduron er mwyn derbyn gymaint o wybodaeth a phosib i weld gwir effaith y prosiect.
Defnyddir dadansoddiad SWOT, sy’n ddiagram pedwar bocs, fel strategaeth analeiddio a fframwaith datblygu (Sarsby, 2016). Fel cydnabyddai Agrawal (2004), caiff gwerthuso ei gydnabod yn fyd-eang fel ffordd bwerus o wella ansawdd addysg. Wrth ystyried ei bwysigrwydd felly, gwnes i ddadansoddiad SWOT (gwelir Atodiad A) ar gyfer y Cyngor Cydraddoldeb er mwyn gweld trosolwg o fanteision ond hefyd bygythiadau i ystyried (Dyson, 2002).
Fel soniais yn gynharach, mae’r prosiect yn anelu i weithio’n agos gyda’r gymuned mewn nifer o ffyrdd, megis cael ymwelwyr i ddod mewn i siarad neu i aelodau’r gymuned ymweld â’r ffeiriau yn dathlu diwylliannau gwahanol. Pwysleisiai Llywodraeth Cymru (2019) pwysigrwydd cymuned o fewn cyd-destun cymuned ysgol a’r gymuned ehangach, gan gydnabod eu cyfraniad at hybu newid o fewn ymddygiadau hiliol ac agweddau rhagfarnllyd. Awgryma hyn felly sut mae ystyried a chynnwys y gymuned o fewn y prosiect yn fantais tuag at gwblhau’r prif nod o sicrhau cydraddoldeb. Ychwanegai Sanders (2003) cefnogaeth at y cysylltiad trwy gydnabod ei ddylanwad ar weithredu llwyddiannus o fewn yr ysgol, lles disgyblion, ac iechyd a datblygiad cymunedol. Dyma pam felly cydnabyddaf gynnwys y gymuned o fewn gweithrediad y prosiect fel un o’r prif fanteision wrth weld bod modd i bawb elwa o’r cysylltiad.
I ategu, ceir cysylltiadau rhwng hiliaeth a phroblemau iechyd meddwl mewn plant a phobl ifanc gan gynnwys cynyddiad mewn hormonau straen a all arwain at glefydau cronig (Trent et al, 2019). Cynigai Derman-Sparks (1980) awgrymiad o’r hyn sydd angen ei wneud i daclo hiliaeth o fewn y gymuned trwy drafod yr angen i bob hil, yn cynnwys gwyn, i adnabod eu hunaniaeth hiliol. Ceir hefyd cydnabyddiad gan Troyna a Hatcher (2018) o’r Adroddiad Swann (1985) a mynnodd am y ddarpariaeth o addysg amlddiwylliannol ar gyfer pob ysgol, beth bynnag eu lleoliad neu gymysgedd ethnig er mwyn lleihau agweddau hiliol. Ac felly wrth unwaith eto cydnabod mai un o brif fwriadau’r cyngor yw gwneud disgyblion yn fwy ymwybodol o’u hunaniaeth a diwylliant nhw yn ogystal â rhai eraill, awgrymai cryfder tuag at weithredu yn erbyn hiliaeth ; ac felly’r effeithiau negyddol caiff ar unigolion a’r gymuned.
Un gwendid o’r prosiect cydnabyddaf yn fy nadansoddiad SWOT yw diffyg arbenigedd disgyblion a staff am sut i weithredu cyngor ond hefyd mewn cyfiawnder. Trafodai Whitty a Wisby (2007) yr angen i ddisgyblion dderbyn hyfforddiant a chefnogaeth os ydynt am gyfrannu’n effeithiol at drafodaethau a gwneud penderfyniadau. Yn yr un modd, nodai Trafford (2012) bod diffyg dealltwriaeth ymysg aelodau’r cyngor o’r hyn sydd angen ei gyflawni yn gallu effeithio ei lwyddiant ac achosi rhwystredigaeth. O ganlyniad i hyn felly daw’r angen i ddarparu hyfforddiant i bawb fydd yn rhan o’r cyngor er mwyn goresgyn y gwendid hwn. Cydnabyddai Perry (2011) adroddiad gan Brosiect Ymchwil a Gweithredu Cynghorau Ysgolion Llundain, ble ymddangosodd disgyblion a staff ymateb positif i'r hyfforddiant a chefnogaeth ar gyfer rhedeg eu cyngor. Roedd cynnwys yr hyfforddiant yn ymdrin â materion megis sut mae etholiadau’n gweithio, sut i redeg cyfarfodydd a chyfathrebu gyda staff  a sut i fod yn gynrychiolydd. Ar y llaw arall, fel mynegodd athrawon yn astudiaeth gan Cross (2011) mae’n anodd ffeindio’r amser i redeg y cyngor ei hun, heb ystyried ceisio darparu hyfforddiant. I ategu, dangosai lenyddiaeth bod anawsterau i ffeindio’r amser a lleoliad i gynnal cyfarfodydd gyda llawer o ysgolion o fewn astudiaethau achos yn eu cynnal yn ystod amser cinio gan mai dyna oedd yr unig amser posib neu’r cyfnod hirach posib ar gael (Whitty a Wisby, 2007).  Wrth ystyried y pwyntiau hyn, cydnabyddaf fod rheoli amser yn fygythiad posib at weithrediad llwyddiannus o’r prosiect ac felly bydd angen pwyso a mesur yr amser gorau i’w gynnal. 
Wrth ddod at gasgliad felly, ailadroddaf brif fwriad y prosiect cyflwynaf sef i addysgu disgyblion a’r gymuned am ddiwylliannau a hunaniaethau gwahanol yn ogystal â hybu’r gydnabyddiaeth o’r hyn sy’n ein gwahaniaethu ond hefyd y nodweddion sy’n debyg rhyngom ni i gyd fel Cymry. Ystyriaf unwaith eto geiriau Dr Huw Griffiths (2022) am bwysigrwydd deall ein hanes o bersbectif Cymraeg er mwyn symud ymlaen at Gymru newydd, a’u cysylltu at ddylanwad bwriadol bydd y prosiect yn cael ar newidiadau o fewn y gymdeithas. Gwelir bod Landman a Lewis (2006) yn cydnabod arwyddocâd dysgu am stereoteipiau, rhagfarn a gwahaniaethu tuag at greu perthnasoedd mwy positif o fewn byd mwy cymdeithasol cyfiawn. Ac felly gobeithiaf trwy weithredu’r prosiect, gellir gweld y fath newid mae’r amrywiaeth o lenyddiaeth sydd wedi bod dan sylw wedi trafod.
	Yn gysylltiedig, gwerthusais y prosiect gan ddefnyddio dadansoddiad SWOT a amlygodd y cryfderau posib gall y prosiect gael ar weithredu yn erbyn hiliaeth a rhagfarn o fewn y gymdeithas o ganlyniad i wella dealltwriaeth disgyblion am eu hunaniaeth a diwylliant. Llwyddai hyn i gyd-fynd gydag amcanion Llywodraeth Cymru (2022) o ddarparu persbectifau newydd i ddisgyblion yn ogystal g ethos Ysgol A o alluogi  disgyblion i deimlo’n gryf am eu hiaith, eu diwylliant a’u hetifeddiaeth ; gan fynd ymlaen i fyw bywyd cyflawn fel aelod gwerthfawr o gymdeithas (Ysgol y Bedol, dim dyddiad). Er hyn, cydnabyddaf fod materion pwysig i dalu sylw at, gan gynnwys trefnu amser (Cross, 2011) a sicrhau lles y disgyblion yn ystod topigau sensitif  (Lawrence a Tatum, 1998). Ac felly wrth weithredu’r prosiect bydd angen mynd i’ afael gyda’r bygythiadau maent o bosib yn cyflwyno.
Hoffaf gydnabod dylanwad arwyddocaol mae’r cyfle o gynllunio prosiect wedi cael ar fy arfer fel darpar athro. Yn benodol, cydnabyddaf fy natblygiad o fewn y safon SAC ‘Rhwydweithiau, a chymunedau proffesiynol’ (Llywodraeth Cymru, 2020) wrth i fy ngwaith ymchwil ar lenyddiaeth amrywiol amlygu materion yn ymwneud a chynllunio a dechrau prosiect ; megis pwysigrwydd gwerthuso (Agrawal, 2004) a mesur effaith (Chivichien a Nguyen, 2013)  yn ogystal â phwysigrwydd creu cysylltiad rhwng yr ysgol a’r gymuned ar ddatblygiad plant (Deepak & Biggs, 2011).

Cryfderau

- Ymrwymiad a chymhelliant disgyblion — cyfle ar gyfer llais y
disgybl er mwyn sicrhau i gwrdd ag anghenion pob disgybl

- Cyfle i weld enghraifft o ddemocratiaeth ar waith

- Datblygu annibyniaeth disgyblion wrth ddarparu’r
cyfrifolddebau o gynlunio a threfnu iddynt

- Bwriadu i leihau agweddau rhagfarnllyd ac agweddau hiliol
gan ithredu yn erbyn a lleihau'r effeithiau ceir ar les a iechyd
unigolion

- Datblygu dealltwriaeth disgyblion o arian a sut mae
oyllidebau yn gweithio

- Cynyddu hyder ymysg disgyblion wrth dderbyn
cydnabyddiaeth am eu gwaith a'u syniadau'n cael eu
hystyried

- Guwelliant mewn cyfathrebu rhwng athrawon a disgyblion

Gwendidau

Arbenigedd staff disgyblion — heb dderbyn hyfforddiant
cyfiawnder mewn ysgolion neu sut | redeg cyngor

Diffyg amser gan athrawon i ddarparu at redeg a threfnu’r
oyfarfodydd

Topigau all fod yn sensitif i rai, megis hiliaeth a homoffobia
Pleidlais o ddau unigolyn o bob dosbarth ddim yn caniatau
cynnwys pob disgybl

Anodd i gynllunio digwyddiadau a gweithgareddau o
gwmpas amserlen sydd barod yn llawn

ALLANOL
(tu allan i'r ysgol)

Cyfleoedd

- Cryfhau'r berthynas rhwng yr ysgol a'r gymuned
- Datblygu'r pedwar diben —

o dinasyddion egwyddorol gwybodus - yn parchu
anghenion a hawliau erail, fel aelod o gymdeithas
amrywiol, yn wybodus am eu diwylliant, eu
cymuned, eu cymdeithas a'r byd yn awr acyny
gorffennol

- Cynnwys rhieni mewn addysg eu plant

Bygythiadau

Cyllid i weithredu rhai o'r gweithgareddau
Anfodlonrwydd ymwelwyr i ddod mewn i drafod

Diogelwch disgyblion — angen sicrhau fod gan ymwelwyr DBS
neu wedi derbyn gwiriad CRB

Cynllunio gweithgareddau i gyd-fynd gyda phryd gall pobl y
gymuned fynychu





